CELEX: 32017R0183
Language: sl
Date: 2017-01-27 00:00:00
Title: Izvedbena uredba Komisije (EU) 2017/183 z dne 27. januarja 2017 o uvrstitvi določenega blaga v kombinirano nomenklaturo

3.2.2017   
               
               
                  SL
               
               
                  Uradni list Evropske unije
               
               
                  L 29/16
               
            IZVEDBENA UREDBA KOMISIJE (EU) 2017/183
      z dne 27. januarja 2017
      o uvrstitvi določenega blaga v kombinirano nomenklaturo
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
      ob upoštevanju naslednjega:
      
                  (1)
               
               
                  Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
               
            
                  (2)
               
               
                  Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
               
            
                  (3)
               
               
                  Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
               
            
                  (4)
               
               
                  Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
               
            
                  (5)
               
               
                  Ukrepi iz te uredbe so v skladu z mnenjem Odbora za carinski zakonik –
               
            SPREJELA NASLEDNJO UREDBO:
      Člen 1
      Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
      Člen 2
      V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
      Člen 3
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 27. januarja 2017
         
            
               Za Komisijo
            
            
               V imenu predsednika
            
            Stephen QUEST
            
               Generalni direktor
            
            
               Generalni direktorat za obdavčenje in carinsko unijo
            
         
      
      
         (1)  UL L 269, 10.10.2013, str. 1.
      
         (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
         PRILOGA
         
                     Opis blaga
                  
                  
                     Uvrstitev (oznaka KN)
                  
                  
                     Utemeljitev
                  
               
                     (1)
                  
                  
                     (2)
                  
                  
                     (3)
                  
               
                     Izdelek (t. i. „sestavljiva podloga tatami“), izdelan iz etilen-vinil acetata (ETA), v obliki plošč velikosti 100 × 100 cm z nedrsečo površino in debeline približno 3 cm. Plošče s povezovalnim sistemom po načelu sestavljanke se položijo na drugo trdno površino in tako sestavljajo podlogo.
                     Izdelek je zasnovan tako, da celičasta struktura podloge z ublažitvijo udarcev zaščiti telo pri različnih športnih dejavnostih (npr. jogi, gimnastiki ali borilnih veščinah). „Sestavljiva podloga tatami“ je prav tako zasnovana kot izolator hrupa, toplote in vlage. Tako služi kot zaščita pred poškodbami površine pod podlogo ter oseb, ki lahko opravljajo tudi različne druge dejavnosti, npr. ko jih uporabljajo vrtci ali umetniki.
                     Glej sliko (*1)
                     
                  
                  
                     3918 90 00 
                  
                  
                     Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 3918  in 3918 90 00 .
                     Uvrstitev pod tarifno številko 9506  kot izdelki in oprema za splošno fizično počutje, telovadbo, atletiko, druge športe in igre na prostem je izključena, saj se nesestavljena talna obloga iz plastičnih mas ne uporablja samo za šport, temveč tudi za zaščito površin in oseb, ki opravljajo druge dejavnosti.
                     Izdelek se uvrsti glede na material, iz katerega je izdelan (plastična masa).
                     Izdelek se zato uvrsti pod oznako KN 3918 90 00  kot talne obloge iz plastičnih mas.
                  
               
            
         
            (*1)  Slika je zgolj informativna.